Ebibuuzo Ebi Baibuli Erikugarukamu
Hariho obu turigira gavumenti emwe omu nsi yoona?
Teekateeka oku abantu baraagasirwe ku haraabeho gavumenti emwe yonka. Abantu baingi ebiro ebi nibabonabona ahabw’okugira ngu n’abooro munonga, kandi obwo abandi bari abagaiga munonga. Gavumenti eraategyekye ensi yoona neija kufayo kureeba ngu abantu baatunga byona ebi barikwenda. Nooteekateeka ngu abantu nibabaasa kutaho gavumenti nk’egyo?
Okuruga ira, gavumenti ziremirwe kuhwera abu zirikutegyeka, okukira munonga abooro. Ezimwe nizitwariza kubi abantu. (Omubuurizi 4:1; 8:9) Ruhanga ow’Obushoboorozi Bwona naaraganisa kutaho gavumenti eraaze omu mwanya gw’eziriho zoona. Omutegyeki waayo naija kureeberera abantu.
Obukama bwa Ruhanga nibwija kuhikiiriza ki?
Yehova Ruhanga atooraine omutegyeki orikukirayo oburungi, omwana we Yesu. (Luka 1:31-33) Obu Yesu yaabaire ari omu nsi, akaba naakunda kuhwera abantu. Ku araabe naategyeka, naija kugaita abantu b’amahanga goona aiheho n’okubonabona.
Buri omwe naija kwikiriza Yesu kumutegyeka? Ngaaha. Kwonka Yehova naagumisiriza. (2 Petero 3:9) Naaha abantu omugisha gw’okwikiriza Yesu nk’omutegyeki waabo. Yesu ari haihi kwihaho ensi embi n’abantu ababi akareetaho obusingye n’oburinzi omu nsi yoona.
Yega Ebirikukiraho
Niki Eki Baibuli Buzima Erikwegyesa?
lug_Latn lug_Latn lug_Latn lug_Latn lug_Latn kin_Latn kin_Latn pap_Latn lug_Latn